En 85-årig kvinde blev søndag eftermiddag fundet dræbt i sin lejlighed på Kastetvej i Aalborg. Det var hendes søn, der fandt hende.

Hos Nordjyllands Politi i Aalborg oplyser man, at drabet har fundet sted i tidsrummet fra klokken 17 lørdag til klokken 15 søndag, hvor hun blev fundet. Den 85-årige er sidst set lørdag eftermiddag, hvor hun gik tur med en veninde. Politiets teknikere er søndag aften i fuld gang med at undersøge lejligheden for eventuelle spor efter gerningsmanden. Hvis man har set noget, kan politiet i Aalborg kontaktes på 9630 1448.